

SESSIÓ ORDINÀRIA, 25 DE FEBRER DE 2011, 22:30 HORES

A Colldejou, essent les 22:30 hores del dia vint-i-cinc de febrer de dos mil onze, se celebra sessió ordinària al Salo de Plens de l’ajuntament.

ASSISTENTS:

Alcalde:				Marcel Salsench Escoda
		
Regidors:				Jordi Sierra Salsench
Xavier Ferré Salsench
Francisco Moreno Fernandez
Joan Llorens Rofes

Secretari:				Mario Rofes Salsench
					
ORDRE DEL DIA:

01.- Aprovació de l’Acta del dia 28 de gener i 11 de febrer de 2011.
02.- Informes sobre actuacions Pou de Massanes.
03.- Moto Automòbil Club Reus. Prova d’Enduro el proper mes d’octubre.
04.- Sol·licitud de Escuderia Costa Daurada per la celebració del Ral·li
       Pacha-La Pineda el dia 19 de març de 2011.
05.- Sol·licitud llicència d’obres:
	- Josep Ramón Mestre Mestre. Arranjament façana Sol 3.
	- Pere Montalvo Llorens. Distribució interior al Forn 3.
06.- Publicació al DOGC del dia 17/02/2011 de l’edicte d’aprovació definitiva del
       POUM, per acord de la CTUT en sessió de data 15 de juliol de 2010.
07.- Altres punts.

01.- Aprovació de l’Acta del dia 28 de gener i 11 de febrer de 2011.

En el primer punt de l’Ordre del dia son aprovades i signades les Actes de les sessions plenàries celebrades els dies 28 de gener i 11 de febrer de 2011, còpies de les quals es van lliurar als senyors regidors juntament amb aquesta convocatòria.

02.- Informes sobre actuacions Pou de Massanes.

El Sr. Alcalde comenta als senyors regidors les actuacions que s’han dut a terme les darreres setmanes amb relació a l’actuació al pou d’aigua de Massanes. Concretament ahir mateix, una empresa de Cambrils (Germans Garcia Trapero), que es dedica a fer pous, ens va visitar per valorar sobre el terreny la possibilitat de dur a terme els treballs de neteja i nou entubament del pou. Respecte a la possibilitat de entubar-lo amb PVC tal i com proposa el Salsench de Mont-roig, aquesta empresa no és partidària de fer-ho amb aquest sistema perquè segons ells no ofereix les garanties necessàries perquè hi ha el perill de que el tub es trenqui, lo que suposaria tenir que fer un nou pou. La seva proposta passa per tornar a entubar el pou amb ferro o acer inoxidable, lo que seria una mica més car però a la vegada més fiable.

Així dons durant la propera setmana aquesta empresa ens passarà el pressupost i a les hores conjuntament amb el tècnic de l’ACA Sr. Carlos Loaso, es determinaran les opcions més aconsellable de entre les proposades.  




03.- Moto Automòbil Club Reus. Prova d’Enduro el proper mes d’octubre.

L’entitat esportiva Moto Automòbil Club Reus te previst organitzar pel proper mes d’octubre una prova del campionat d’Espanya d’Enduro, el recorregut de la qual travessa en part pels camins i pistes del nostre terme municipal. Es sol·licita una entrevista amb el Sr. Alcalde per tal d’exposar el plantejament de la cursa i lliurar tota la documentació necessària així com l’autorització per la seva celebració.

Comenta el Sr. Alcalde que en la sol·licitud no s’ha inclòs l’itinerari, però de totes formes ell és partidari que l’Ajuntament doni autorització per transcorre pels camins de mes de 2 metres d’ample, i que siguin els de Medi Natural els que autoritzin el pas pels camins de menys amplada, d’acord amb la regulació que fa la Llei d’accés motoritzat al Medi Natural.

04.- Sol·licitud de Escuderia Costa Daurada per la celebració del Ral·li Pacha-La Pineda el dia 19 de març de 2011.

L’escuderia Costa Daurada organitza pel proper 19 de març de 2011 el 3r. Ral·li d’asfalt  Pacha - La Pineda Platja, prova puntuable per la copa Catalunya de Ral·lis d’asfalt. Un dels trams esta previst que es realitzi pel camí de Pratdip, des de aproximadament el PK 0.5 fins el Coll de Fatxes, direcció a Pratdip, i es sol·licita autorització de pas. 
El tram es veurà afectat amb dos passades dels vehicles, el primer sobre les 14:20 hores i el segon sobre les 18:55, i no afectarà a la circulació per la carretera T-322, per lo que s’acorda autoritzar la celebració de la prova.
 
05.- Sol·licitud llicència d’obres:
	- Josep Ramón Mestre Mestre. Arranjament façana Sol 3.
	- Pere Montalvo Llorens. Distribució interior al Forn 3.

El Sr. Josep Ramón Mestre Mestre ha sol·licitat llicència per dur a terme obres de arranjament de la façana de l’edifici del carrer Sol núm. 3. 

El Sr. Pere Montalvo Llorens ha sol·licitat llicència per dur a terme obres de distribució interior de l’edifici del carrer del Forn núm. 3.

S’acorda atorgar les llicències sol·licitades d’acord amb els pressupostos aportats.

06.- Publicació al DOGC del dia 17/02/2011 de l’edicte d’aprovació definitiva del POUM, per acord de la CTUT en sessió de data 15 de juliol de 2010.

El Secretari informa que en el DOGC núm. 5820 del dia 17 de febrer de 2011 es publica l’Edicte de 27 de gener de 2011, sobre l’acord de la Comissió Territorial d’Urbanisme de Tarragona adoptat en la sessió del dia 15 de juliol de 2010 pel qual s’aprova definitivament el Pla d’ordenació urbanística municipal del municipi de Colldejou, incorporant d’ofici les prescripcions aprovades per la Comissió.

El document del Pla d’ordenació urbanística municipal de Colldejou ha estat sotmès al tràmit ambiental preceptiu previst a l’article 115 del Reglament de la Llei d’urbanisme, aprovat pel Decret 305/2006, de 18 de juliol, la qual cosa ha estat considerada, prèvia la seva resolució definitiva.





Un cop Publica aquest acord, i les normes urbanístiques corresponents al Diari Oficial de la Generalitat de Catalunya es fa efectiva  la seva executivitat immediata, tal com indica l’article 100 del Text refós de la Llei d’urbanisme, aprovat pel Decret legislatiu 1/2005, de 26 de juliol.

Contra aquest acord, que es refereix a una disposició administrativa de caràcter general, es pot interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar des de l’endemà de la seva notificació o publicació al Diari Oficial de la Generalitat de Catalunya, de conformitat amb el que preveu l’article 107.3 de la Llei 30/1992, de 26 de novembre, de règim jurídic de les administracions públiques i del procediment administratiu comú, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que els particulars puguin interposar qualsevol altre recurs que considerin procedent, i de la possibilitat que tenen els ajuntaments i altres administracions públiques de formular el requeriment previ que preveu l’article 44 de la Llei 29/1998, de 13 de juliol, reguladora de la jurisdicció contenciosa administrativa.

En el cas de formular requeriment, aquest s’entendrà rebutjat si, dins el mes següent a la recepció, no és contestat. En aquest supòsit, el termini de dos mesos per a la interposició del recurs contenciós administratiu es comptarà des de l’endemà d’aquell en què es rep la comunicació de l’acord exprés o d’aquell en què s’entén rebutjat presumptament.

L’expedient restarà, per a la consulta i la informació que preveu l’article 107 el Decret legislatiu 1/2010, de 3 d’agost, pel qual s’aprova el Text refós de la Llei d’urbanisme, a l’arxiu de planejament del Servei Territorial d’Urbanisme de Tarragona.

07.- Altres punts.

El Secretari informa de que ja s’han formulat les sol·licituds de subvencions corresponents a les Bases de la Diputació de Tarragona 2011, acordades en la sessió del dia 11 de febrer passat, a excepció de la de Parcs de Salut Municipal, que es presentaran abans del proper dia 1 de març i la de Subvencions Excepcionals, que resten pendent fins que no tinguem el pressupost definitiu de l’actuació al pou de Massanes, i per la qual disposem d’un termini més ampli per sol·licitar l’ajut, fins el 31 d’octubre de 2011. 

També comenta el Secretari que darrerament s’han actualitzat les informacions de la Web municipal, pel que fa a l’Agenda amb les Festes Locals, composició de l’Ajuntament, dades del municipi , llocs d’interès, incorporació dels noms de les entitats del municipi, establiments turístics... entre d’altres. També es preveu que properament s’hi inclogui l’apartat d’informació municipal amb les Actes de la Corporació, el contingut del POUM aprovat recentment, i tota aquella informació que es consideri rellevant i susceptible de ser inclosa a la Web.

No havent-hi més punts a tractar, a les 23:15 hores es dona per acabada la sessió, de la qual s’aixeca aquesta acta que signen els assistents i jo, el Secretari, que certifico.

